
RAPORT COMUN 

asupra proiectului de Lege  pentru aprobarea Ordonanţei de urgenţă a Guvernului nr.80/2012 privind echivalarea titlurilor de medic specialist eliberate de Australia, Canada, Israel, Noua Zeelandă şi Statele Unite ale Americii 

(PLx. 82/2013) 
1. În temeiul prevederilor art.95 şi 115 din Regulamentul Camerei Deputaţilor, republicat, prin adresa nr. PLx 82/2013 din 18 martie 2013, Comisia pentru învăţământ, ştiinţă, tineret şi sport şi Comisia pentru sănătate şi familie au fost sesizate spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.80/2012 privind echivalarea titlurilor de medic specialist eliberate de Australia, Canada, Israel, Noua Zeelandă şi Statele Unite ale Americii.
La întocmirea raportului comun, Comisiile au avut în vedere avizul favorabil al Consiliului Legislativ (nr.1030/4.12.2012), avizul favorabil al Comisiei pentru egalitate de şanse pentru femei şi bărbaţi (nr.37/219/27.03.2013), avizul favorabil al Comisiei juridice, de disciplină şi imunităţi (nr.PLx 82/26.03.2013), avizul favorabil al Comisiei pentru muncă şi protecţie socială (nr.27/187/26.03.2013) şi punctul de vedere al Ministerului Sănătăţii (nr.EN2338/25.03.2013).

Proiectul de lege stabileşte cadrul legal prin care titlurile oficiale de medic specialist eliberate de Australia, Canada, Israel, Noua Zeelandă şi Statele Unite ale Americii, în una dintre specialităţile medicale clinice şi paraclinice prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, aprobat prin Ordinul ministrului sănătăţii publice nr.1509/2008, cu modificările şi completările ulterioare, să fie echivalate cu certificatul de medic specialist, eliberat de Ministerul Sănătăţii, fără a se mai susţine concursul de rezidenţiat, în vederea exercitării profesiei pe teritoriul României. Recunoaşterea urmează să se realizeze pe baza documentelor de formare emise de aceste state terţe, după verificarea respectării normelor din legislaţia naţională şi internaţională în materie.
2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.73 din Constituţia României, republicată.

3. Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege, în şedinţa din 11 martie  2013.

4. În conformitate cu prevederile art.61 din Regulamentul Camerei Deputaţilor, republicat, cu modificările ulterioare, Comisiile au dezbătut proiectul de lege în şedinţe separate.
Comisia pentru sănătate şi familie a dezbătut proiectul de lege în şedinţa din data de 02 aprilie 2013.

La lucrările comisiei au fost prezenţi 16 deputaţi, din totalul de 20 membri ai Comisiei.

La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Răzvan Vulcănescu - subsecretar de stat în Ministerul Sănătăţii.

Membrii Comisiei pentru sănătate şi familie au hotărât, cu majoritate de voturi, adoptarea proiectului de lege cu amendamentele prezentate în Anexă.

Comisia pentru învăţământ, ştiinţă, tineret şi sport a dezbătut proiectul de Lege în şedinţa din data de 09 aprilie 2012. 

La lucrări au fost prezenţi 17 deputaţi din totalul de 29 membri ai Comisiei. 

La dezbaterea proiectului de lege au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: domnul Andrei Gheorghe Kiraly – secretar de stat în cadrul Ministerului Educaţiei Naţionale şi domnul Răzvan Vulcănescu - subsecretar de stat în Ministerul Sănătăţii.
În urma dezbaterilor, Comisia pentru învăţământ, ştiinţă, tineret şi sport a propus, cu 13 voturi pentru şi 4 abţineri, adoptarea proiectului de lege cu amendamentele prezentate în Anexă.

5. În urma finalizării dezbaterilor, membrii celor două Comisii au hotărât să propună plenului Camerei Deputaţilor adoptarea proiectului de lege cu amendamentele prezentate în Anexă.

A N E X A

AMENDAMENTE ADMISE

	Nr. crt.
	Text 
OUG 80/2012
	Text 
adoptat de Senat
	Text propus de Comisii
(autorul amendamentului)
	Motivarea

amendamentelor 

	1.
	---
	Titlul Legii: Lege pentru aprobarea Ordonanţei de urgenţă a Guvernului nr.80/2012 privind echivalarea titlurilor de medic specialist eliberate de Australia, Canada, Israel, Noua Zeelandă şi Statele Unite ale Americii
	Text nemodificat.
	

	2.
	---
	Articol unic. - Se aprobă  Ordonanţa de urgenţă a Guvernului nr.80 din 4 decembrie 2012 privind echivalarea titlurilor de medic specialist eliberate de Australia, Canada, Israel, Noua Zeelandă şi Statele Unite ale Americii, publicată în Monitorul Oficial al României, Partea I, nr.827 din 10 decembrie 2012, cu următoarele modificări :
	Articol unic. - Se aprobă  Ordonanţa de urgenţă a Guvernului nr.80 din 4 decembrie 2012 privind echivalarea titlurilor de medic specialist eliberate de Australia, Canada, Israel, Noua Zeelandă şi Statele Unite ale Americii, publicată în Monitorul Oficial al României, Partea I, nr.827 din 10 decembrie 2012.
	Pentru respectarea normelor de tehnică legislativă.



	3.
	Titlul Ordonanţei: Ordonanţă de urgenţă privind echivalarea titlurilor de medic specialist eliberate de Australia, Canada, Israel, Noua Zeelandă şi Statele Unite ale Americii


	Text nemodificat.
	Text nemodificat.
	

	4.
	Articol unic - (1) Titlurile oficiale de calificare ca medic specialist eliberate de Australia, Canada, Israel, Noua Zeelandă şi Statele Unite ale Americii în una dintre specialităţile medicale clinice şi paraclinice prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, aprobat prin Ordinul ministrului sănătăţii publice nr. 1.509/2008, cu modificările şi completările ulterioare, se echivalează cu certificatul de medic specialist eliberat de Ministerul Sănătăţii pentru specialitatea respectivă, cu condiţia îndeplinirii, în mod cumulativ, a următoarelor condiţii:

95/2006a) titularul are una dintre calităţile prevăzute la art. 370 din Legea nr.  privind reforma în domeniul sănătăţii, cu modificările şi completările ulterioare, pentru exercitarea profesiei de medic pe teritoriul României;

b) formarea de medic specialist pentru care se solicită echivalarea s-a efectuat în condiţii de studiu şi practică medicală care asigură competenţa profesională a acestuia, similară cu competenţa profesională a medicilor pe plan naţional;

c) titlurile oficiale de calificare ca medic specialist sunt eliberate de autoritatea desemnată în temeiul actelor normative în vigoare în statul pe teritoriul căruia a avut loc formarea.

(2) Echivalarea titlurilor de calificare prevăzute la alin. (1) se aprobă prin ordin al ministrului sănătăţii, după consultarea Colegiului Medicilor din România.

(3) Criteriile şi metodologia de echivalare se aprobă prin ordin al ministrului sănătăţii, cu avizul Colegiului Medicilor din România.

(4) Ministerul Sănătăţii înştiinţează prin adresă titularul despre echivalarea titlului oficial de calificare ca medic specialist, în condiţiile legii.

(5) Exercitarea activităţilor de medic specialist se face pa baza titlului oficial de calificare de medic specialist echivalat, a adresei de înştiinţare prevăzute la alin. (4) şi cu îndeplinirea celorlalte condiţii prevăzute de lege pentru exercitarea profesiei de medic.
	1. La articolul unic, partea introductivă a alineatului (1) va avea următorul cuprins:

„Articol unic - (1) Titlurile oficiale de calificare ca medic specialist obţinute în Australia, Canada, Israel, Noua Zeelandă şi Statele Unite ale Americii, în una dintre specialităţile medicale clinice şi paraclinice, prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, aprobat prin ordinul ministrului sănătăţii,  se echivalează cu certificatul de medic specialist eliberat de Ministerul Sănătăţii pentru specialitatea respectivă, cu condiţia îndeplinirii, în mod cumulativ, a următoarelor condiţii: ”

Text nemodificat.
Text nemodificat.
2. La articolul unic, alineatele (2) şi (3) vor avea următorul cuprins:

(2) Criteriile şi metodologia de echivalare se aprobă prin ordin al ministrului sănătăţii ş al ministrului educaţiei naţionale, cu avizul Colegiului Medicilor din România.
(3) Echivalarea titlurilor de calificare prevăzute la alin. (1) se aprobă prin ordin comun al ministrului sănătăţii şi al ministrului educaţiei naţionale, după consultarea Colegiului Medicilor din România.
Text nemodificat.
Text nemodificat.

	Se elimină.

Se elimină.

Se elimină.

Text nemodificat.
Text nemodificat.

	Textul iniţial, al Guvernului, este complet, eliminând eventualele neclarităţi.
Modificările aduse la alineatele (2) şi (3) nu se justifică întrucât echivalarea prevăzută de proiect se face în scop profesional şi nu academic.

